**Nr. \_\_\_ / \_\_\_.\_\_.\_\_\_\_**

Către MS,

În atenția departamentului juridic şi a departamentului de relaţii publice

Subscrisele:

**Federația Națională a Patronatelor Medicilor de Familie** (**FNPMF)**, constituită la data de 04.05.2009 cu sediul social în București, str. George Enescu nr. 27 – 29, sector 1, cod fiscal 25807740, cu personalitate juridică recunoscută prin încheierea 785122.05.2009 a Tribunalului București, secția a IV-a civilă, înscrisă la Ministerul Justiţiei în registrul naţional ONG la poziţia 266

și

**Societatea Națională de Medicina Familiei** (**SNMF)**, înregistrată la Judecătoria Sect. 1 prin Încheierea la Dosar 2137/12.10.1990 din a Tribunalului sector 1 Bucureşti, cu sediul social în București, str. Ionel Perlea nr. 10, sector 1, cod fiscal 7165839, cu personalitate juridică, recunoscută prin încheierea 2153/PJ/1990 a Judecătoriei sector 1, înscrisă la Registrul Asociațiilor și Fundațiilor aflat la grefa judecătoriei Sector 1 București prin Incheierea la Dosar Nr. 20357/299/2008,

În conformitate cu dispoziţiile L52/2003 privind transparența decizională în administraţia publică (publicată în Monitorul Oficial partea I nr. 70 din 02.03.2003 și republicată în MO nr. 749 din 3.12.2013),

Vă solicităm să organizați **DEZBATERE PUBLICĂ** privind proiectul de Hotărâre a Guvernului pentru aprobarea pachetelor de servicii medicale şi a Contractului-cadru care reglementează condiţiile acordării asistenţei medicale în cadrul sistemului de asigurări sociale de sănătate pentru anii 2014 – 2015, proiect publicat pe siteul MS în data de 25 februarie 2014.

Considerăm că termenul de numai 10 zile de la publicarea proiectului de act normativ în care publicul poate face comentarii este nejustificat de scurt. Trebuie avut în vedere că prin proiectul de act normativ sus-menționat se abrogă Hotărârea de Guvern 117/2013 (Contractul-cadru 2013-2014) iar schimbările aduse de noua Hotărâre de Guvern sunt de o importanță semnificativă pentru modul de funcționare a sistemului asigurarilor sociale de sănătate și pentru accesul pacienților la serviciile de sănătate.

Pentru o analiză substanțială de către public a acestui proiect de act normativ, referitor la Contractul-cadru care reglementează condiţiile acordării asistenţei medicale în cadrul sistemului de asigurări sociale de sănătate pentru anii 2014-2015, vă solicităm prelungirea termenului de depunere a comentariilor și propunerilor la maximul de 30 de zile prevăzut de Legea 52/2003 republicată.

Precizăm că avem preocupări sistematice în domeniul legislativ medical, care sunt prevăzute şi în statutele organizaţiilor noastre şi intenţionăm, dacă va fi cazul, să formulăm opinii, sugestii şi recomandări şi să participăm la dezbaterile publice ce se vor organiza la iniţiativa Dumneavoastră sau la cererea altor persoane fizice şi juridice pe tema proiectelor de acte normative ce vizează domeniul sus-menţionat şi solicităm în acest sens să fim informaţi şi invitaţi la ele prin anunţare prin fax, poştă clasică şi electronică, conform datelor din antet.

Cu stimă,

Preşedinte FNPMF Preşedinte SNMF

**Dr. Doina Mihăilă Dr. Rodica Tănăsescu**